
DISSERTATIO  MEDICA 


•  INAUGURALIS, 


DE 


PARALYSI. 


Auctore  Gulielmo  Duncan. 


PROOEMIUM. 

Ut  caput  inter  alia  membra  corporis,  sic  morbi 
ejus  inter  alios  morbos,  momento  praeponderant. 
Ne  cordis  quidem  mala,  utcunque  gravia,  tanto 
metu  territant,  nec  tam  funesto  omine  medici  co¬ 
namina  relaxant.  Rapidi,  insperati,  nec  opinan¬ 
tem  adorti  hominem,  celeriter  extinguunt ;  aut 
vitam  miseram,  vix  morti  anteferendam,  diu  tra¬ 
here  cogunt.  Quinimo  eorum  minus  lethale  ge- 

nus,  spasmorum  raptu  ingruens,  vitam  efficit  aegre 
tolerabilem ;  fatuitatem,  melancholiam,  vel  ipsam 
maniam  saepe  attrahens. 

Kx  morbis  autem  capitis  Paralysis  summa 
medici  attentione  digna  est.  Omnibus  enim  vitae 
conditionibus  contingere  potest ;  difficillime  sana¬ 
tur,  atque  haud  sine  multa  diligentia  facile  iis 
arcetur,  quibus  propter  aliquam  causam  specialem 
impendet.  Corporis  perinde  ac  animi  dotes  cor¬ 
rumpit,  atque  vires  debilitat,  mutilum  et  quasi 
semianimem  hominem  relinquens.  Oe  obscura 
ejus  attamen  singulari  pathologia  nihil  addo, 
quippe  quae  causae  ipsa  satis  esset  cur  aliquis  hanc 

morbi  in  titulum  tentaminis  sui  inauguralis  assu- 

1 

met ;  scilicet,  legibus  Academiae  Edinburgenae 
solennibus  pariturus. — His  prepositis,  de  morbi 
nomine  ac  definitione  pauca,  pro  more,  initio  erunt 
tradenda. 

DE  PARALYSIS  NOMINE  ET  LOCO 
NOSOLOGICO. 

Vocula  antiquissima  est,  etiam  Hip¬ 

pocrati  nota.  A  ^(x>^^j4rans,  et  Ikvuj  solvo, 
quasi  dicas  trans-solutio,  vel  solutio  generalis, 
derivatur,  quoniam  eo  morbo  plerique  musculorum 

solvuntur,  vel  relaxantur.  Hoc  fere  sensu  Medicinas 
Pater  intelligit,  nec  aliter  Celsus,  III.  27.  quan- 
quam  pariter  testetur,  veteres  auctores  partium 
tantum  aliquarum  resolutionem  Ilcc^aAo^r/v  no¬ 
minavisse  ;  licet  suo  tempore  et  generalis  et  par¬ 
tialis  resolutio  nervorum,  Paralysis  appellaretur. 
Vox  autem  apud  Gai.enum  pristinam  recipit 
significationem  ;  atque  ut  hodie  assolet,  Apoplexias 
opponitur.  Nomen  haud  perquam  significans  vi¬ 
detur,  sed  longorum  sasculorum  consuetudo  hac¬ 
tenus  obtinuit,  ut  melius  ei  frustra  sufficeres. 

CuLLENUS,  hujus  BBvi  iiosologus  louge  clarissi¬ 
mus,  Apoplexiam  et  Paralysin  communi  nomine 
Comatis  comprehendit,  et  primum  ordinem  classis 
Neurosium  constituit.  Hactenus  utique  pruden-  * 
ter  egit,  quoniam  vix  aut  ne  vix  quidem  hi  duo 
morbi  separari  possint,  utpote  quos  natura  con¬ 
junxerit  vinculo  indissolubili.  Paralysin  hisce 
verbis  definit  : 

“  Paralysis,  Motus  voluntarii  nonnulli  tan¬ 
tum  imminuti,  saepe  cum  sopore.” 

Species  I.  P.  partialis,  quorundam  musculo¬ 
rum  tantum. 

II.  P.  herniplegica,  alterius  corporis  la¬ 
teris. 

III.  P.  paraplegica,  dimidii  corporis 

traiisversim  sumpti. 

IV.  P.  venenata,  a  potentiis  sedantibus 

externe  vel  interne  adhibitis. 

Tremorem  idem  ait  esse,  “  Artus  alternam  per 
itus  et  reditus  frequentes  motitationem,  atque 
modo  ad  Astheniam,  modo  ad  Paralysin,  modo 
etiam  ad  Convulsionem  pertinere.” 

Has  autem  quinque  paralysis  varietates  non 
omnes  eadem  cura  tractare  animus  est,  sed  quo¬ 
niam  earum  Hemiplegia  longe  princeps  sit,  fre¬ 
quenti  ssima  simul  ac  lethalissima,  de  ea  praeser¬ 
tim  attingere  decrevi.  Haec  praeterea  est  quae 
vulgo,  sub  eo  vocabulo  Paralysis,  significatur. 
Deinceps,  igitur,  hac  de  specie  agendum  est. 

DE  PARALYSIS  HISTORIA. 

Omnium  morborum  qui  genus  nervosum  affli¬ 
gunt,  nisi  forsitan  Convulsionem  excipias,  nullus 
est  cui  spatium  aetatis  magis  latum  obnoxium  est. 
A  primis  annis  ad  ultimum  senium ;  infantes, 
pueri,  adolescentes,  juvenes,  viri,  senes,  omnes 
Paralysi  affici  possunt ;  quanquam  in  hisce  regio¬ 
nibus  viros  ac  senes  impetui  maxime  expositos 

esse  videatur.  Doctissimus  Falconer,  qui  Ba- 
tlioniae  diu  medicinam  fecit,  quem  ad  locum  pa¬ 
ralytici  omnes  ac  debilitati  Angliae  confluere  so¬ 
lent,  longe  inter  trigesimum  atque  quadragesi¬ 
mum  annum  plures  hoc  morbo  corripi  refert.  Ni¬ 
mirum  ex  centum  paralyticis,  e  diariis  Nosocomii 
Bathoniensis,  atque  eodem  quo  admissi  fuerant 
ordine  excerptis,  13  vigesimum  annum  nondum 

attigerant,  quorum  pauculi  minores  essent  annis 

% 

decem  ;  inter  vigesimum  ac  trigesimum  12,  inter 
trigesimum  ac  quadragesimum  36,  inter  quadra¬ 
gesimum  ac  quinquagesimum  21,  et  inter  quin¬ 
quagesimum  ac  septuagesimum  1 8,  numerati  sunt. 
Idem  auctor  infantem  trimulum  narrat,  cui  para¬ 
lysis  haud  ambigue  accesserat*. 

Attamen  inter  sexus  aliquid  discriminis  inter¬ 
cedere  videtur.  Anno  salutis  nostrae  1776,  Pa¬ 
ralysi  sine  causa  manifesta  laborantium  64  in 
Valetudinarium  Bathoniense  admissi  sunt;  at¬ 
que  ex  his  45  masculi,  19  foeminae.  Quin  per 
universum  illud  nosocomium  masculis  lecti  duplo 
plures  parati  stant ;  hi  semper  occupantur,  tri¬ 
ginta  saepe  vel  quadraginta  etiam  expectantibus. 


*  Mem.  Med.  Soc.  Lond.  ii.  20L 

Foemiiiarum  vero  vix  aut  ne  vix  quidem  unquam 
omnes  usurpantur.  Mares  igitur  quam  foeminse 
huic  malo  obnoxiores  extant ;  cujus  rei  rationem 
reddere  haud  erit  difficile,  quando  ad  causas  prae- 
disponentes  perventum  erit. 

Num  quaequam  sit  orbis  terrarum  regio  quae 
prae  aliis  homines  procliviores  in  hunc  affectum 
facit,  minime  constat.  Verisimile  est  nostram, 
propter  subitas  aeris  vicissitudines,  caeteris  plagis 
nihil  cedere. 

Hippocrates,  ac  omnes  fere  post  Hippo¬ 
cratem,  hyemem,  ac  frigora  hiberna  paralysi 
favere  putarunt.  De  vetulis  quidem  apud  pleros- 
que  convenit,  eos  tunc  malo  maxime  occum¬ 
bere  ^ ;  sed  juniore  vel  media  aetate  florentes, 
nullo  non  tempore  plectuntur,  nec  hyeme  magis 
quam  aliis  anni  tempestatibus. 

Nervorum  resolutionis  historia  in  quatuor  par¬ 
tes  dividatur ;  scilicet,  praeludium,  impetum,  sta¬ 
tum,  sequelas.  De  his  ordine  acturus  sum. 

Praeludia  variant  quam  maxime ;  sunt  enim 
quibus  multis  diebus  vel  etiam  mensibus  ante 
accessum,  signa  monitoria  adeo  non  ambigua  fiunt. 


*  Mem.  Med.  Soc.  Lond.  ii.  216. 

ut  adstantes  amicosque,  non  minus  quam  homi¬ 
nem  ipsum,  de  morbo  veniente  terreant.  Haec  in¬ 
dicia  praenuntia  sunt  vertigo,  somnolentia,  dolor 
capitis,  vel  alicujus  alius  partis,  ut  brachii  aut 
cruris  :  Hic  dolor  modo  obtusus,  modo  acutus 
jaculans  est,  modo  fixus,  modo  cum  anaesthesia 
vel  etiam  sensu  praeter  solitum  acuto  alternans : 
necnon  tinnitus  aurium,  paracusis,  veluti  rerum 
longe  sonantium  vel  stridule  clangentium,  quali¬ 
ter  tibiae  solent ;  epistaxis  saltem  pruritus  narium, 
oculus  prominens,  conjunctiva  ejus  rubente ;  stra¬ 
bismus,  muscae  volitantes,  amaurosis  aut  perfecta 
aut  imperfecta,  fugax  aut  permanens,  aliquando 
perpetua ;  auditus,  vel  olfactus,  vel  gustus,  similes 
laesiones ;  titubatio  sive  linguae  sive  crurum,  sive  . 

t 

aliorum  corporis  membrorum  ;  convulsiones  mus¬ 
culorum  faciei  vel  palpebrarum ;  resolutio  etiam 
fugax,  ut  digitorum  linguae  aut  oculi  musculo¬ 
rum.  His  rariora  sunt  animi  imbecillitas,  moesti- 
tia,  hilaritas  insolita,  iracundia,  cogitationum 
confusio,  subsultus  tendinum,  constipatio  alvi„ 
febricula.  Alia  signa  quae  auctoribus  enumeran¬ 
tur,  ut  paralysin  antecedentia,  magis  ad  aegro¬ 
tantis  habitum  peculiarem  quam  veram  morbi  in¬ 
dolem  pertinere  videntur.. 


8 


DISSERTATIO  MEDICA 


Saepe  quidem  nulla  ex  his  signis  apparent  et 
aeger  momento  rapitur.  Sed  utcunque  subitus 
accessus  sit,  morbus  tamen  non  omni  gravitate 
evolvitur  primo  impetu,  saltem  multis  exemplis 
Erravit  utique  Falconeii  quando  scripsit, — 
“  omnis  quem  vidi  accessus,  atque  illud  morbo 
necessario  conjungi  puto,  subitus  fuit  atque  ut 
credo  momentaneus ;  quando  lentus  visus  consta¬ 
bat,  ni  fallor,  multis  repetitis  accessibus.”  Nihilo¬ 
minus  accessus  longe  saepius  subitus  est. 

Impetus  morbi  indicatur  sensus  vel  motus,  vel 
amborum  abolitione.  In  multis  exemplis  homo 
cadit,  et  altero  latere  convellitur,  altero  resolvitur ; 
spasmi  cito  cessant,  sed  paralysis  manet.  Mens 
interea  varie  afficitur.  Saepius  forte  mediocriter 
hebetari  apparens,  et  acumine  nonnihil  retuso, 
adhuc  ad  sermonem  communem  satis  valet.  In 
aliis,  nec  paucis,  facultates  ejus  pene  extinctae  con- 
festim  apparent,  sic  ut  de  quodam  haud  male 
scripserit  Willisius,  ‘‘  vix  supra  brutum  sa- 
pere.”  Demum  adeo  non  diminuuntur  aliis,  ut 
etiam  acutiores  post  paroxysmum  evaserint,  nec 
in  ipso  paroxysmo  semper  flaccescunt,  saepenumero 


*  Abercrombie,  Ed.  Med.  &  Surg.  Journ.  xv.  10. 

prorsus  intactse  per  spasmos  cseterasque  naturae 
turbelas  perstantes.  Haec  facies  accessus  com¬ 
munis  est ;  sed  varietates  quaedam  minime  silen¬ 
dae  sunt. 

Saepe  homo  non  cadit ;  saepe  dolorem  tantum ^ 
vel  aliquid  intra  caput  quasi  discedere  aut  rumpi 
sentit.  Nonnullis  sopor  illico  obrepsit,  aliis  non 
nisi  spatio  interposito* 

Pulsus  cordis  et  arteriarum  modo  celerior  modo 
naturalis ;  nec  raro  in  eo  latere,  quod  statim  re¬ 
solutione  afficiendum  est^ '  omnino  latet  quod 
signum  quidem  haud  bene  de  eventu  morbi  omi¬ 
natur.  Sanguis  aliquando  ad  caput  copiosius  di¬ 
rigi  videtur:  sed  in  haud  paucis  facies  natura 
pallidior  visa  est,  cujus  rei  nuper  nos  testes  ocu¬ 
lati  fuimus.  Nec  semper  ^rteriee  temporales  con¬ 
citantur.  Calor  vel  spiritus  inter  accessum  minus 
afficitur  quam  pro  insigni  totius  corporis  turbela 
facile  crederes.  Si  quidem  spasmi  interea  graves 
sint,  vehementius  spirat  aeger,  calore  quoque 
aucto,  sed  nonnunquam  imminuto.  Ex  toto  in 
accessu  ejus,  sibi  valde  dissimile  est  hoc  malum ; 
neque  facile  distingueretur,  nisi  cum  siatu  inse- 
quenti  medicus  componeret. 

*  Abercrombie,  loco  citato. 

Status  alicujus  morbi  dicitur  ea  conditio  quae 
inter  accessionis  finem,  et  decessionis  originem 
intercedit,  et  in  paralysi  comprehendit  evolutio¬ 
nem  atque  progressionem  eorum  signorum  quae 
in  paroxysmo  jam  supra  formari  dixi.  Horum 
longe  praecipua  sunt,  motus  et  sensus  diminutio, 
mentis  alienatio,  caloris  et  valetudinis  generalis 
affectiones.  ^  ^  ^ 

Mire  quidem  errant,  qui  etiam  duas  primas 
'istas  jacturas  necessario  conjunctas  putant,  Saepe- 
numero  sensu  haudquaquam  paralytici  orbantur, 
sed  motu  solo.  Quin  iis  quibus  afficitur  sensus 
non  semper  diminuitur  ;  subinde, enim  pr^ter  na¬ 
turam  acuitur?;  saltem  ita  depravatur,  ut  ingrati 
inde  sensus  vel  cruciabiles  tantum  dolores  perci¬ 
piantur.  Fuit  cui  frigus  cum  pressione  quadam 
admotum,  notionem  fervidi  caloris  gigneret ;  sine 
vero  pressu  aliquo,  algidum  suum  ingenium  eidem 
praebuit.  Longe  vero  saepius  res  externae,  etiamsi 
supra  communem  corporis  humani  teporem  ca¬ 
lentes,  frigidae  paralyticis  videntur,  maxime  si 
motus  musculorum  ejusdem  membri  non  una  pe¬ 
rierit.  Sensus  utique  partium,  in  hoc  morbo  mul¬ 
tum  pendet,  ab  earundem  aliis  conditionibus,  at¬ 
que  plerumque  itque  reditque  pro  conditione  calo- 

ris  animalis  in  parte  jam  laborante.  Post  ictum, 
si  calor  permanserit,  manet  quoque  sensus  ;  redit 
idem,  si  membro  resoluto  calor,  arte  fuerit  resti¬ 
tutus.  Sensus  autem  ita  restitutus  saepe  valde 
incertus  est,  nec  tactui  ut  olim  tam  utilis.  Quae 
contingunt,  animo  notionem  dant,  quasi  inter  ea 
atque  pulpam  digitorum  corium  fuerit  interposi¬ 
tum  ;  dum  iidem  homines  contactum  nihilominus 
muscae,  vel  rei  minutissimae,  peracute  sentireqt. 
Recte  igitur  Physiologi  inter  tactum  atque  con¬ 
tactum  distinguere  solent. 

Crebro  accidit,  quod  “sensus  defectus  non  latus 
resolutum  sed  alterum  corripit.  Inveniuntur 
porro,  quibus  anaesthesia  paralysin  diu  antece¬ 
dit  et  aut  latus  immune  occupat  aut  ab  hoc  ad 
alterum  transit,  paralysi  ingruente.  Exemplum 
hujusmodi  in  puella,  clarissimus  nuper  Medicinae 
Practicae  Professor  Jacobus  Gregoiiy  narrare 
solebat :  Aliis  cum  sensu  alternat  sic  ut  modo 
hic,  modo  anaesthesia  dominatur.  ' 

Quinimo  ipsa  motus  diminutio,  nonnullis  cre¬ 
ditur,  aliquando  abest,  cum  anaesthesia,  marcore, 
et  pallore  unius  corporis  lateris  subito  acccdenti- 


*  Med.  Chir.  Trans.  Odier  et  Vieussens. 

bus,  qualiter  paralyticis  fieri  solet* *.  Si  tamen 
aliquis  hoc  parum  cum  morbi  definitione  quadrare 
contendat,  ego  quidem  rem  non  urgeo,  contentus 
locupletem  citasse  auctorem. 

Utcunque  se  habeat  hsec  res,  variat  quam  maxi? 
me  in  sede  graduque :  modo  alterius  lateris  mus¬ 
culos  occupat,  et  fronte,  naso,  lingua,  et  labiis, 
linea  media  accuratissime  finitur;  exceptis  fere 
n^usculis  qui  planum  medium  transeunt.  Aliis 
autem  praeter  unum  latus,  musculus  etiam  adversi 
lateris  vel  membrum  aliquod  laxatur ;  cujus  rei 
non  unicum  dedit  exemplum  Dr  Aberciiombie 
loco  jamdudum  citato.  Aliis  iterum  etiam  totum 
alterutrius  lateris  non  occupat,  sed  membrum  alir 
quod  symmetricum  velut  crus,  brachium,  manum, 
oculum;  saepissime  linguam.  Haec  eadem  resolu¬ 
tio  potest  esse  constans  vel  fugax,  gravis  vel  levis, 
vel  denique  dolore  plus  minus  acuto  conjuncta. 
Saepe  enim  post  casum  membra  laxa  manent  per 
integram  deinceps  vitam,  nulla  facta  mutatione ; 
plerisque  autem  alternat  cum  aliquo  signo  rede¬ 
untis  vigoris,  veluti  pruritu,  dolore  tinniente  illi 

i 

^  ,  - - - - - ■  '  ■  '  ■  '  ■  '  -  .. 


*  Falconeb,  loco  citato. 

simili  quem  post  nervum  aliquem  magnum*  pres¬ 
sum  experiri  solemus ;  calore,  sudore,  anaesthesia. 

Mentis  alienatio  morbi  pars  est  valde  mira¬ 
bilis  ;  atque  si  quo  morbo  discere  queamus,  unde 
animi  natura,  et  facultatum  cum  structura  cere¬ 
bri  nexus  illustrari  possint,  hic  est  qui  plurimum 
lucis  adferet.  Quamvis  enim  diversae  sint  injuriae 
animo  cogitanti  a  paralysi  illatae,  certos  tamen 
intra  fines  limitesque  errant.  Modo  enim  et 
multis  exemplis  memoriam  perire  contigit,  uti  li¬ 
bris  medicorum  patet  et  observatione  quotidiana 
videri  est :  aliis  tamen  memoria  ac  omnes  animi 
facultates,  equidem  valetudo  generalis,  meliores 
reddit80  suntf. 

Quinimo  tam  diversis  modis  deteritur  memoria 
quod  nihil  mirabilius  sit.  Plerisque  notitia  ulti¬ 
mo  aut  xecentissime  acquisita  aboletur,  pari  fere 
ratione  ac  senibus  fatuisque  aboleri  videtur.  At¬ 
tamen  hasc  res  minime  perpetua  est,  et  Paralyti¬ 
cus  ille  Wepferianus,  Teutonicam  suam  pa¬ 
triam  linguam  prorsus  nequibat,  Latinam  autem 
haud  ita  male  legere  valebat.  Quin  res  ipsse  bene 


*  Uti  popliteum  in  alterum  genu. 
:|;  Falconer,  ut  supra. 

in  memoriam  revocantur,  nominibus  vero  oblitis ; 
» 

quod  tamen  magis  ad  facilitatem  loquendi  quam 
ipsam  memoriam  pertinere  apparet,  quum  etiam 
sani  voces  prolatu  difficiliores  atque  sesquipedales 
facile  obliviscuntur. 

Iisdem  hominibus  obliviosis  judicium  et  ima¬ 
ginatio  fere  pari  passu  imminuuntur,  sic  ut  vitae 
muneribus  non  amplius  valere  putentur.  Saepe 
quidem  medius  aliquis  gradus  apparet,  et  aegri 
sermone  communi  dexteritate  haud  contemnenda 
funguntur ;  sed  si  legendum  aut  scribendum  sit, 
ne  unam  quidem  sententiam  fortasse  nec  literam 
depingere  possunt,  Aliis  pignitia  quaedam  est, 
at  judicium  satis  pollens,  aliis  omnes  animi  facul¬ 
tates  restituuntur  vigentque,  sed  loquela  penitus 
suppressa  *.  Haud  paucis  fatuitas  perfecta,  me¬ 
lancholia,  etiam  mania  accedunt ;  plerumque  ira¬ 
cundi  medico  facile  incandescunt,  abjurantque. 

Partium  affectarum  tabes  affectus  est  valde 
incertus,  In  longo  morbo  fere  semper  flaccent 
musculi,  et  tactui  laxi  evadunt,  sed  neque  pro 
violentia  vel  etiam  duratione  mali.  Quin  iden¬ 
tidem  videtur  casus,  nullo  marcore  notatus  etiamsi 


*  Abercrombie,  Ed.  Mcd.  &  Surg.  Journ.  xiv. 

longus  et  gravis.  Color  quoque  partis  pallet,  ar¬ 
teriarum  pulsus  minuitur,  tela  cellulosa  et  adeps 
resorbentur.  Musculi  flexores  minus  debilitari 
quam  extensores  dicuntur ;  nam  digiti  incurvan¬ 
tur  palmam  manus  versus.  Hoc  tamen  magis 
obtinet  in  paralysi  partiali  vel  paraplegia,  atque 
ratio  parum  manifesta  est.  Eodem  forsitan  per¬ 
tineat  ut  asgri  pondera  majora  saepe  facile  levant, 
dum  motus  delicatiores,  ut  scribendi,  peragere  ne¬ 
queant  ;  nam  ebrii  eodem  vitio  tenentur.  Sub¬ 
inde  paralytici  pinguescunt.  Valetudinis  genera¬ 
lis  affectiones  saepe  nullae  sunt,  saepe  ingentes. 
Multis  mors  intra  paucas  post  accessum  horas 
supervenit;  at  longe  majori  parte  laborantium 
debilitas  magna.  Animus  mcestus  fit,  despondet, 
alvus  adstricta  est,  somnolentia  urget,  vel  ali¬ 
quando  pervigilium  minus  tolerabile.  Appetitus 
minus  aflicitur,  sed  aliquando  mirum  in  modum 
auctus  apparet ;  atque  diminutus  vitae  finem  ap¬ 
propinquare  indicat.  Membra  saepe  tument  aqua 
intercute,  praesertim  in  obesis.  Eadem  aliquando, 
in  junioribus  maxime,  sudore  madent,  aliquando 
arent. 

Propter  longum  decubitiun,  partes  oppressae  ad 
gangraenam  saepe  vergunt,  et  in  paucis  exemplis 

haec  accidit,  si  quando  membro  resoluto,  et  motu 
sanguinis  idoneo  carente*  frigus  nimis  libere  fuerit 
admissum. 

Cum  paucis  vel  pluribus  signorum  supra  de- 
scriptorum  paralyticus  vitam  trahere  potest ;  quae 
quidem,  pro  eorundem  multitudine  vel  gravidi¬ 
tate,  plus  minus  tolerabilis  erit.  Vitam  finit  aut 
debilitate,  aut  gangraena,  aut  apoplexia,  quum 
lethalis  fit.  Saepe  quidem  bis,  ter,  quater  vel  sae¬ 
pius  paralysis  renovatur ;  sed  aeger  nihilominus 
superstes  manet,  et  alio  demum  morbo  perit. 


DE  SECTIONE  CADAVERIS. 

Dolendum  est,  anatomicorum  diligentiam  hoc 
campo  non  satis  exerceri.  Non  quo  complures 
hujusmodi  incisiones  memoriaj  non  traditae  fue¬ 
rint;  abundant  utique  incisiones;  sed  quo  leviore 
adhibitae  fuerint  cura,  quam  rei  gravitas  postulare 
videtur ;  nec  eo  discrimine  casuum  habito,  quod 
causae  et  historiae  varietates  necessarium  reddunt ; 
sed  haec  hactenus. 

Calvaria  patefacta,  saepe  nihil  praeter  solitum 
in  conspectum  venit.  Totum  illud,  quodcunque 
fuit,  morbi  initium  et  origo  prorsus  evanuit. 

Aliis  sanguis  invenitur,  aut  in  ventriculis,  aut 
in  basi  cranii,  aut  superficie  ejus,  vel  inter  tunicas 
elFusus.  Pauculis  in  solidam  massam  cerebri,  at¬ 
que  inter  fibras  diffundi  invenitur,  sic  ut  cum  iis¬ 
dem  fere  incorporatum  diceres.  Aliis  exemplis 
coagulatur,  aliis  in  fluida  vel  semifluida  condi¬ 
tione,  intra  cistam  quasi,  vel  cavernulam,  lympha 
coagulata  factam,  subsistit.  Verum  enimvero 
multa  extant  exempla  quibus  serum  abunde  effu¬ 
sum  apparuit,  per  omnes  nimirum  sedes  jam 
supra  sanguini  attributas.  Longe  saepius  illud 
obtinent  hemisphaerium,  quod  lateri  resoluto 
contrarium  est;  sed  aliquando  illud  lateris  af¬ 
fecti.  Haec  est  communis  admodum  morbi  facies 
in  cerebro ;  sed  multa  suadent,  effusiones  istas 
aquosas  effectum,  non  causam  esse  paralysis»' 
Ssepe  enim  profusiones  seri  ejusmodi,  sed  multo 
copiosiores  accidunt,  nec  tamen  ulla  paralysis  sub¬ 
sequitur,  atque  signorum  sjb vitia  nunquam  est 
proportione  aquae  effusi; 

Dicenda  vero  adhuc  morbi  forma  est  incisione 
patefacta.  Crebro  enim  non  sanguis,  non  serum 
effusum  repertum  est,  sed  lympha  coagulabilis, 
cum  inflammationis  vestigiis.  Hsec  cum  indiciis 
et  historia  morbi  plerumque  bene  congruunt,  aL 

G 

que  hinc  auctores  paralysin  inflammatoriam  * 
fecere.  Morbus  est  minime  infrequens,  atque  ab 
alia  paralysi  differt  eo  maxime  quod  lentior  sit. 
Tribus  autem  modis  terminari  potest.  Namque 
veram  apoplexiam  inducendo,  vitam  saspe  extin- 
guit;  alias  suppurando,  modo  abscessum  saccatum, 
modo  suppurationem  atque  ulcerationem  diffusam, 
quam  sphacelismum  eerehri  auctores  vocant,  ge¬ 
nerat  ;  alias  inflammatione  subsidente,  pars  cere¬ 
bri  indurata  relinquitur,  atque  paralysin  perma¬ 
nentem  constituit.  Suppuratio  ea  forma  est,  quie 
vitam  frequentissime  finit.  Haud  raro  in  parte 
aliqua,  ut  brachio,  paralysis  incipit,  et  per  totum 
corpus,  vel  alterum  ejus  latus  gradatim  obrepit 

Nonnunquam  cerebro  paralyticorum  tumores 
strumosi  dicti,  concretiones,  ulcera  detecta  sunt ; 
sive  causa,  sive  effectu  morbi  exorta,  incertum. 

Denique  haud  paucis  cerebrum  omni  vitio  va¬ 
cuum  reperitur,  sed  medulla  spinalis  variis  modis 
corrupta.  Haec  inflammata,  sero  obruta,  materia 
gelatinosa  involuta,  indurata,  membranis  in¬ 
crassatis,  in  parte  quadam  destructa,  sanguine 


*  PoRTAL.  Abercrombie,  loco  citato. 
t  Hill’s  Cases  of  Surgery,  p.  120. 

effuso  inundata^  tumoribus^  hydatidihus^  fungis 
obsita,  genuinam  hemiplegiam  nonnullis  exem¬ 
plis,  saepius  vero  paraplegiam,  vel  paralysin  par¬ 
tialem  genuit. 

Haec  fere  sunt  quas  scalpelli  ope  compertum 
habemus'.  Caeter^e  corporis  partes  nihil  perpe¬ 
tuum  ostendunt,  ac  plerumque  in  hemiplegia,  in 
colore  et  substantia  musculorum  diminutis,  solum¬ 
modo  e  sanitate  eos  deflexisse  videas.  Paralysis 
partialis  musculos  albos,  contractos,  exsangues 
exhibet  *. 

/ 

DE  CAUSIS. 

CauscK  pr ce  disponentes  in  generales  ac  spe¬ 
ciales  diduci  possunt.  Ad  generales  pertinent, 
plenus  habitus  corporis,  vel  leucophlegmaticum, 
temperamentum  sanguineum,  praesertim  si  pec¬ 
tore  lato,  collo  brevi,  capite  magno  copulatum; 
iguavia,  victus  plenus  lautusque,  vini  aut  liquo¬ 
rum  fermentatorum,  stimulantium  usus,  mentis 
exercitatio  vehemens  ac  diuturna,  evacuationum 
solitarum  suppressio,  veneris  abusus,  praesertim  in 
corpore  senili. 


J.  Hunter,  An.  GEcoii. 

Ad  speciales  attinent,  compaginis  vasculorum 
cerebri  vitium,  a&is  atque  tempestatum  varietates 
quaedam  annute  in  organa  corporis  nonnulla  agere 
consuette,  eas  demum  organorum  corporis  muta-, 
tiones  senescentibus  propriae.  Eodem  quoque  nu¬ 
mero  proclivitas  hajreditaria  recensenda  est,  quo¬ 
niam  sedem  fere  habeat  in  similitudine  quadam 
formm  gentili,  velut  capitis,  colli,  pectoris. 

Bifariam  quoque  excitantes  causx  se  distri¬ 
buunt  ;  scilicet,  qu5e  copiam  sanguinis  ad  caput 
per  arterias  fluentis  augent;  quasque  reducem  per 
venas  impedire  vel  imminuere  tendunt. 

Primis  adnumerantur  omnia  fere  qum  cordis 
ac  arteriarum  actionem  accelerare  valent,  exerci¬ 
tatio  vehemens,  frigus,  etiam  calor  ingens,  affec¬ 
tus  animi  vehementes,  praesertim  ira,  gaudium 
subitum ;  balneum  frigidum,  ebrietas,  positus  cor¬ 
poris  capitisve  propendens  *,  varia  encephali  vitia 
vel  morbi,  vermes  vel  quilibet  viarum  cibi  insoli¬ 
tus  status,  qualis  consensu,  sive  nervoso  sive  me¬ 
chanico,  sanguinem  copiosius  ad  caput  dirigere 


^  Fateor  tamen  rem  magis  probabilem  quam  confirma¬ 
tum.  Vide  Falconer,  p.  217. 

Yaleat.  Quin  ventriculi  ipsius  distentio  aortam 
premit,  ac  sanguinem,  eodem  repellit. 

.  Apud  secundas  repono  positum  corporis  pro¬ 
cumbentem,  ligaturas  circa  collum,  caput  inter 
somnum  dependens,  vel  collo  flexo,  compressio¬ 
nem  venarum  cervicis,  ob  subitam  corporis  rota¬ 
tionem*,  inspirationem  vel  expirationem  protrac¬ 
tam,  varios  pulmonum  affectus,  vapores  noxios, 
affectus  animi  deprimentes.  Cum  vaporibus  noxiis 
recensenda  sunt  varia  metalla,  ut  plumbum,  cu¬ 
prum,  antimonium,  arsenicum,  bydrargyrum.  Fri¬ 
gus  diu  adhibitum,  incertas  classis  estf. 

Quod  ad  causam  proximam,  seu  theoriam  pa¬ 
ralysis,  difficultates  haud  mediocres  viam  impedire 
videntur;  sed  longe  maxima  pars  phcenomenorum, 
per  cerebri  pressionem,  qucE  in  plerisque  exem¬ 
plis  necessario  adest,  facile  explicatur;  nec  me¬ 
dici  est,  ni  fallor,  talem  theoriam  rejicere,  quia 
subinde  res  occurrent  quas  parum  explanet ;  nisi 
quidem  theoriae  Iise  plane  repugnent.  Aliud 
enim  est  obscurum  vel  non  conspicuum  nexum 
habere,  aliud  repugnare.  Quaerentium  enim  in¬ 
dustria  plerumque  in  congruentias  rerum  diluit; 
- 

.  * 


Fothergill. 


t  Abercrombie. 

repugnantes  vero  nunquam.  Qui  plura  velint,  ad¬ 
eant  auctores  laudatos, pr^sertimABERCROMBiE, 
Ed,  Med,  Surg.  Jour.  xiv.  et  xv.  passiin. 

DE  SIGNORUM  RATIONE. 

Pressionem  cerebri,  omnia  signa  paralysis  ger¬ 
manae  generare  et  posse,  et  solere,  nemo  non 
novit.  De  rei  ratione  inquirere  supersedeo,  rem 
ad  notam  naturae  legem  retulisse  contentus.  Cla¬ 
rissimi  viri  Le  Gallois  et  Wilson  Philip 
mutuo  labore  monstrarunt,  cordis  ac  arteriarum 
motiones  a  cerebro  non  pendere,  attamen  multum 
inde  affici ;  unde  facilius  diminutum  calorem  et 
niitritionem  partis  resolutae  intelligere  poterimus. 
Sensus  autem  motusque  interceptio,  facultates  et 
indolem  nervosi  generis  compertas  haberi  postulat. 
Minora  omitto. 

Observationibus  viri  perquam  seduli  Doctoris 
Yellowly^  constat,  nonnisi  quinto  quoque 
exemplo,  pressionem  ac  injuriam  eandem  corpo¬ 
ris  tenere  partem ;  ac  dextram  quam  sinistram 
magis  plecti ;  atque  Abercrombius  ostendit. 


*  Vide  Med.  Chirurg.  Trans. 

efFusionem  saspe  ambas  simul  partes  cerebri  obti¬ 
nere.  His  rite  perpensis,  decussationis  plani 
medii  perdifficile  fit  rationem  reddere ;  quoniam 
si  cum  vulgo  medicorum  fibras  commissurarum 
cerebri  accusemus,  casus  quibus  idem  latus  affec¬ 
tum  fuit  plane  repugnare  videntur ;  potest  tamen 
aliquid  subesse ;  ut  fibrarum  replicatio  in  ipsis 
commissurarum  rapitis,  qua  mira  hgec  paralysis 
varietas  tandem  explanari  queat.  Hic  vero,  nam 
fateor,  anatomia  parum  arridet. 


DE  DIAGNOSI. 

Paralysis  ab  Apoplexia,  et  fere  aliis  omnibus 
morbis,  altero  latere  capto,  distinguitur.  Eadem 
quoque  nota  a  Chorea  satis  discernit;  nam  ibi 
unum  latus  quidem  debilitatur,  sed  motibus  una 
ridiculis  agitatur,  quales  nunquam  in  paralysi  sin¬ 
cera  occurrunt. 


DE  PROGNOSI. 

Praesagia  de  paralysi  semper  magna  cum  cau¬ 
tione  ferenda  sunt,  et  raro  bene  ominantur  periti 
medici  in  hoc  malo.  Juvenibus  tamen  et  robusfis. 

nec  unquam  antea  affectis,  paulo  faustior  sit  pr£e-^ 
dictio,  attamen  cautissima.  Quo  leviora  signa 
eo  IcCtior  prognosis ;  sed  hic  quoque  limites  sunt^ 
et  levissimi  affectus  saepe  per  longam  vitam  du» 
rare  videntur.  Ne  post  ictum  quidem  conversione 
morbi  ad  melius  fidendum  est;  quoniam  hujus 
morbi  sit,  medio  quasi  ad  sanitatem  progressu, 
subito  ac  sine  causa  manifesta  subsistere.  Mem¬ 
bri  laborantis  perspiratio  et  frigus,  mala ;  dolores 
ac  convulsiones,  rheumatismus  quasi  in  articulisj 
faustiora. 


i)E  CtJRATIONE. 

Primum  consilium  est  cerebri  compressionem 
tollere,  ideoque  morbi  causam  et  signa  submovere. 
Secundum  primo  suppetias  fert,  atque  partibus 
torpentibus  vigorem  suum  restituere  conatur. 
Tertium  malorum  reditum  cavet,  ideoque  pro- 
pbylacticum  est. 

Venaesectio,  liberalis  alvi  purgatio,  sudoris  in¬ 
citatio,  absque  tamen  stimulatione  magna,  prin¬ 
cipes  erunt  viae  ad  santitatem  reducem,  causam¬ 
que  tollendam. 

Sed  sanguinis  missio  modica  esse  debet,  quo- 

Iliam  in  hoc  morbo  signa  plethorae  ssepe  satis  am¬ 
bigua  extant,  aeger  debilis.  Alvi  exinanitio  ta¬ 
men  liberrima  instituitur,  quippe  quia  resolutis 
haec  fere  torpeat;  atque  ad  morbum  sanandum 
apprime  conferat  dejectio  ejus  copiosa. 

De  emeticis,  ut  ambiguis  remediis,  silendum 
puto.  Sudorificis  tam  extrinsecus  quam  intrin¬ 
secus  pugnandum  esse  multi  putant,  calore  ad 
membrum  admoto ;  sed  hunc  magis  nocere  quam 
•prodesse  alii  scribunt 

Ad  secundum  consilium,  postquam  signa  nimii 
fluxus  sanguinis  ad  caput  sedata  fuerint,  erit 
animadvertendum.  Multa  extant  exempla,  qui¬ 
bus  aeger  subito,  imo  momento  fere  restitutus  est ; 
atque  in  iis  actio  aliqua  stimulans  tunc  forte  ope¬ 
rabatur  t.  Hinc  necessario  sequitur,  curam  pa¬ 
ralysis,  ubi  periculum  supra  dictum  abiit,  stimu¬ 
lantibus  esse  conandam ;  scilicet  ut  naturam  imi¬ 
temur.  Extrinsecus  admota  sunt  balneum  cali¬ 
dum,  sed  melius  forte  balneum  vaporarium 
plumae  titillatio,  urticatio,  frictio  vel  cum  vel  sine 

*  Falconer,  p.  218. 

t  Abercrombie,  XV.  31. 

+  ScoTT,  Appendix  passira. 

stimulantibus,  electricitas,  galvanismus.  Intrin¬ 
secus  data  sunt  sinapis,  ammonia,  camphor,'  rhus 
toxicodendron,  rhododendron  chrysanthemum, 
nux  vomica,  hydrargyrum  ad  salivae  profluvium 
liberum. 

Interea  loci,  in  hoc  desperando  malo,  ne  ad  apo¬ 
plexiam  stimulantia  convertent,  victu  tenui  cor¬ 
pus  erit  praeparandum ;  etiam  missio  sanguinis 
prius  sit  necessaria.  Doctor  Cheyne,  Eblan^e  *, 
pulverem  Jacobi  antimonialem  laudat,  et  Aber- 
CROMBius  somni  abbreviationem,  hunc  ad  finem. 


*  Dublin  Hospital  Reports,  i.  315. 

DIXI. 

